cyanic-selkie/wikianc huggingface dataset:
Leptogenys terroni
Leptogenys terroni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ჯადოქრის დისწული
ჯადოქრის დისწული (The Magician's Nephew) — ფენტეზის ჟანრის საბავშვო რომანი, რომლის ავტორია კლაივ ლუისი. იგი არის ნარნიის ქრონიკების ციკლის რიგით მეექვსე წიგნი. ქრონოლოგიური მოვლენების მიხედვით იგი არის რიგით პირველი ამ წიგნებს შორის.
სიუჟეტი
პოლი პლამერი ცხოვრობს დიგორი კერკის მეზობლად. დიგორის დედა ავად არის და ბიჭუნა ძირითადად თავის ბიძასთან, უცნაურ ენდრიუსთან ცხოვრობს. პოლისთან ერთად ენდრიუს ოთახში შემთხვევით შესვლისას იგი აღმოაჩენს, რომ ბიძამისი ჯადოქარია. მას შექმნილი აქვს მწვანე და ყვითელი ფერის რგოლები. ეს რგოლები ჯადოსნურია - მათ მფლობელს შეუძლია რეალური სამყაროდან გაქრობა და პარალელურ სამყაროებში აღმოჩენა. ენდრიუ ატარებს ცდებს და სურს, დაადგინოს, სად მოხვდება რგოლის პატრონი. ვინაიდან პოლი შემთხვევით გაუჩინარდება, დიგორი მის საძებნელად მიდის.
მას შემდეგ, რაც ბავშვები ერთმანეთს პოულობენ და სამყაროებს შორის არსებულ ჭაობებში დახტიან, ისინი აღმოჩნდებიან ჩარნის სამყაროში. იგი სრულიად ცარიელია, თუმცა ოდესღაც დასახლებული იყო. დიგორი აღვიძებს მასში დარჩენილ უკანასკნელ ადამიანს - დედოფალ ჯადისს, მაგრამ ჯერ კიდევ არ იცის, რამდენ უსიამოვნებას მოუტანს ეს შეხვედრა. ჯადისი, შემდგომში უფრო ცნობილი, როგორც კუდიანი, ბავშვების დახმარებით აღმოჩნდება თანამედროვე ლონდონში.
რეალურ სამყაროში ჯადისის ჯადოქრობა არ მოქმედებს, მაგრამ ფიზიკური ძალა კვლავ ახლავს. იგი ცდილობს, დაიმონოს ქალაქი. ბავშვებს ჯერ კიდევ თან აქვთ რგოლები, ამიტომ გადაწყვიტავენ, უკან დააბრუნონ ჯადისი. მაგრამ გაუგებრობის გამო ყველა (მათ შორის, ენდრიუ, კებმენი და მისი ცხენიც) მოხვდება სრულიად ცარიელ სამყაროში. მათ თვალწინ, სიმღერის ძალით იქმნება ახალი მსოფლიო, რომელშიც ჩნდებიან სხვადასხვა არსებები. აღმოჩნდება, რომ სიმღერას მღერის დიდებული ლომი, ასლანი. მიწა, რომელიც ირგვლივ იშლება, საოცარი თვისებების მატარებელია - მასში დარგული ნებისმიერი მცენარე თუ ნივთი სწრაფად იზრდება. სწორედ ასე აღმოჩნდება ახალ სამყაროში ჯადისის მიერ ლონდონიდან წამოღებული ლამპიონიანი სვეტი.
ასლანი უხსნის ბავშვებს, რომ კუდიანთან ერთად ქვეყანაში მოხვდა დიდი ბოროტება. მის წინააღმდეგ მხოლოდ ერთი საშუალებაა - და ეს არის ჯადოსნურ ბაღში დარგული ხის ვაშლი. კებმენის ცხენით (რომელსაც ასლანმა ფრთები უბოძა) დიგორი მიაღწევს ვაშლამდე, მაგრამ აქ ჩნდება ჯადისი და ცდილობს, მოატყუოს ბიჭუნა და დააჯეროს, რომ ვაშლის გამოყენება შეუძლია საკუთარი მიზნებისათვის, თუნდაც დედის დასახმარებლად (ვინაიდან ნაყოფს საოცარი თვისებები აქვს). მაგრამ დიგორი უძლებს ცდუნებას, ბრუნდება ასლანთან და ვაშლისგან იზრდება ხე, რომელიც ნარნიის მრავალი ასეული წლის მანძილზე დაიცავს. დიგორის კი ასლანი მის ერთ ნაყოფს აძლევს.
რესურსები ინტერნეტში
კატეგორია:ნარნიის ქრონიკები კატეგორია:კლაივ ლუისის ნაწარმოებები კატეგორია:1955 წლის რომანები
ივაშევო (ხაროვსკის რაიონი)
ივაშევო (Ивашево) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის კუმზეროს სასოფლო დასახლების შემადგენლობაში, მოსახლეობა 2002 წლის მონაცემებით 2 ადამიანს შეადგენდა.
სქოლიო
კატეგორია:ხაროვსკის რაიონის დასახლებული პუნქტები
შინდიანის ხატი
შინდიანის ხატი — ეკლესია მცხეთის მუნიციპალიტეტის სოფელ ზაქაროში. მდებარეობს სოფლის ჩრდილო-დასავლეთით 1,5 კილომეტრზე. აგებულია VIII-IX საუკუნეებში.
ეკლესია დარბაზულია (6,25 X 4 მ), ნაგებია ნატეხი ქვიშაქვითა და რიყის ქვით. კონსტრუქციულ ნაწილებში (კამარა, სატრიუმფო თაღი, შესასვლელის წირთხლები) აგურია გამოყენებული. ეკლესიაში შესასვლელი სამხრეთიდანაა. კარი შიგნიდან სწორკუთხაა, გარედან თაღოვანი. აღმოსავლეთით ნახევარწრიული აფსიდია. აფსიდის ღერძზე ქვის ბრტყელი ზღუდარით გადახურული სწორკუთხა სარკმელია, მის ორივე მხარეს - თითო სწორკუთხა ნიში. საკურთხეველი დარბაზისგან გამოყოფილია პილასტრებზე დაყრდნობილი ნალისებრი საბჯენი თაღით.
მოხატულობა
ეკლესია მოხატული ყოფილა. მხატვრობა გვიანდელი ფეოდალური ხანისაა. ამჟამად შემორჩენილია მხატვრობის უმნიშვნელო ფრაგმენტები: ტახტის ნაწილი და ღვთისმშობლის ფეხი კონქში, ეკლესიის მამები ქვედა რეგისტრში და ყვავილოვანი ორნამენტი აფსიდის მხრებზე; მცენარეული ორნამენტები საკურთხევლის სარკმლისა და სამხრეთ შესასვლელის წირთხლებზე. მხატვრობის კოლორიტში გაბატონებულია ოქროსფერი ოქრა, მოწითალო-აგურისფერი, ყავისფერი და ლურჯი.
რესურსები ინტერნეტში
კატეგორია:მცხეთის მუნიციპალიტეტის ტაძრები
ლაბაძეები
მინი|მარჯვნივ|250პქ|ლაბაძეების საგვარეულო გერბი ლაბაძე — იმერული წარმოშობის ქართული გვარი, მომდინარეობს საკუთარი სახელიდან ლაბა, გავრცელებულია ძირითადად  იმერეთის რეგიონში. საქართველოში სიდიდით 90-ე გვარია.
ისტორია
ლაბაძეების ფუძე მომდინარეობს ზესტაფონის მუნიციპალიტეტის სოფელ ბოსლევიდან. გადმოცემის მიხედვით თავდაპირველად მხოლოდ ზემო ბოსლევში ცხოვრობდნენ ლაბაძეები, რომელთაგან ნაწილი გადასახლდა ჭიათურის მუნიციპალიტეტის სოფელ ნიგოზეთში, მეორე ნაწილი ზესტაფონის მუნიციპალიტეტის სოფელ შროშაში, ბუნებრივია ლაბაძეების ნაწილი დარჩა სოფელ ზემო ბოსლევშიც. აქედან კი მოხდა მათი შემდგომი გადასახლება ლაგოდეხში, ხაშურსა და ახალციხეში.
ისტორიულ საბუთებში აღნიშნული გვარის წარმომადგენელი - სვიმონ ლაბაძე - მოიხსენიება XI საუკუნის კაცხის ტაძრის წარწერაში. საჩხერის მუნიციპალიტეტის სოფელ სარეკში მცხოვრები ლაბაძე დათუა მოიხსენიება 1680 წლის ახლოს, ისტორიულ წყაროში.
ბერი, დათუნა და ივანე ლაბაძეები იხსენიებიან 1709-1744 წ. ყმისა და მამულის წყალობის წიგნში, რომელსაც ზურაბ აბაშიძე აძლევს ბერ წერეთელს.
1914-1918 წლებში თურქეთის ტერიტორიაზე ტრაპიზონში მოქმედებდა „საქართველოს დამოუკიდებლობის ლაზეთის კომიტეტი“, რომელსაც ხელმძღვანელობდნენ ყოფილი სამხედრო ტყვეები ძმები სიმონ და ივანე ლაბაძეები.
ლაბაძეების კვალი ქართულ ემიგრაციაშიც ჩანს. ლევილის ქართულ სასაფლაოზე 771-ე საფლავის ქვაზე წარწერაა, რომ აქ განისვენებს ლაბაძე ვასო (1903-1977). , რომელიც უნდა იყოს უშიშროების არქივში წლების მიხედვით არსებულ სისხლის სამართლის საქმეებში გამავალ პირთა სიაში მოხსენიებული, 1924 წელს დაპატიმრებული ლაბაძე ვასილი იოსების ძე.
სსრკ მინისტრთა საბჭოს 1951 წლის 29 ნოემბრის N 4893-2113 დადგენილების საფუძველზე საქართველოს სსრ-დან ყაზახეთის სსრ-ში გადასახლებულ პირთა სიაში ჩამოთვლილია 23 ლაბაძე. მათ შორის 15 კაცი და 8 ქალი.
სტატისტიკა
2022 წლის სამოქალაქო რეესტრის მონაცემებით საქართველოში ცხოვრობს 4732 ლაბაძე. მათ შორის:
სქოლიო
*
მანუელ ნოიერი
კარიერა
ნოიერმა პროფესიონალური კონტრაქტი გააფორმა 2005 წელს მისი მშობლიური ქალაქის კლუბის, „შალკე 04-ს“ ყველა ასაკობრივ გუნდში წარმატებული გამოსვლის შემდეგ. მისი დებიუტი ბუნდესლიგაში შედგა 2006-2007 წლების სეზონში, როცა მოედანზე გამოჩნდა დაშავებული ფრანკ როსტის ნაცვლად. 20 წლის მეკარე ძირითად შემადგენლობაში მოხვდა მას შემდეგ, რაც როსტი დაშავდა „მიუნხენის ბაიერნთან“ მატჩის წინ.
2011 წლის 1 ივნისს „შალკე 04“ და „ბაიერნი“ შეთანხმდნენ, რომ ნოიერი გადავიდოდა მიუნხენურ კლუბში 2011 წლის ივლისში. კლუბს და ნოიერს შორის გაფორმდა ხუთწლიანი კონტრაქტი, რომლის ვადაც იწურებოდა 2016 წელს, თუმცა ნოიერმა კონტრაქტი გაახანგრძლივა. ტრანსფერის ფასი იყო €22 მილიონი და ნოიერი გახდა მეორე ყველა დროის ყველაზე ძვირადღირებული მეკარე.
სქოლიო
კატეგორია:დაბადებული 27 მარტი კატეგორია:დაბადებული 1986 კატეგორია:გერმანელი ფეხბურთელები კატეგორია:გერმანიის ბუნდესლიგის ფეხბურთელები კატეგორია:შალკე 04-ის ფეხბურთელები კატეგორია:მიუნხენის ბაიერნის ფეხბურთელები კატეგორია:გერმანიის ნაკრების ფეხბურთელები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2012 წლის ევროპის საფეხბურთო ჩემპიონატის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:მსოფლიო ჩემპიონები ფეხბურთში კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:2020 წლის ევროპის საფეხბურთო ჩემპიონატის ფეხბურთელები
სერბეთის ადმინისტრაციული დაყოფა
thumb|[[სერბეთის ადმინისტრაციული დაყოფა]]
სერბეთის ადმინისტრაციული დაყოფა — სერბეთის ადმინისტრაციულ-ტერიტორიული ერთეულების სისტემა, რომელიც მოიცავს 2 ავტონომიურ მხარეს, 29 ოლქს, დედაქალაქ ბელგრადსა და 211 თემს. ადმინისტრაციულ-ტერიტორიული დაყოფის მიხედვით სერბეთი უნიტარული სახელმწიფოა.
პირველი დონე
სერბეთის შემადგენლობაში გამოიყოფა ორი ავტონომიური მხარე:
კოსოვოსა და მეტოხიის ავტონომიური მხარის ტერიტორიაზე 2008 წლის 17 თებერვალს გამოცხადდა ნაწილობრივ აღიარებული სახელმწიფო — კოსოვოს რესპუბლიკა.
სერბეთის ტერიტორიის ნაწილს, რომელიც ორი ავტონომიური მხარის საზღვრებს იქითაა, ეწოდება ცენტრალური სერბეთი და თავის მხრივ არ წარმოადგენს ცალკეულ ადმინისტრაციულ ერთეულს და იმყოფება რესპუბლიკის ხელისუფლების პირდაპირ მორჩილებაში. ამგვარად პირველი დონის ტერიტორიულ ერთეულებს ეკუთვნის: 2 ავტონომიური მხარე, სერბეთის ცენტრალური ნაწილის 17 ოლქი და ბელგრადი.
მეორე დონე
სერბეთის ტერიტორია დაყოფილია 29 ოლქად და ბელგრადად, რომელიც გამოყოფილია ცალკეულ ადმინისტრაციულ ერთეულად. ვოევოდინას ავტონომიური მხარის ტერიტორიაზე მდებარეობს 7 ოლქი, კოსოვოსა და მეტოხიის ტერიტორიაზე — 5 ოლქი, სერბეთის ცენტრალურ ნაწილში — 17.
მესამე დონე
სერბეთის უმცირესი ადმინისტრაციულ-ტერიტორიული ერთეული არის თემი.
კოსოვოსა და მეტოხიის ავტონომიური მხარე
კატეგორია:სერბეთის ადმინისტრაციული დაყოფა
გორანი
გორანი, გურანი (თვითწოდება — ხევრამანი ან ხევრამი, ქურთ. hewramanî, hewramî) — ენა, გავრცელებული ერაყში და ირანში. ზოგჯერ განიხილება როგორც ქურთული ენის დიალექტი, რაც სავსებით არაკანონზომიერია — ურთიერთგაგება სხვა ქურთული დიალექტების მატარებლებთან დაკარგულია, და თვითონ გურანის ენის მატარებლები საკუთარ თავს ქურთებად არ თვლიან. გურანის ენის უახლოესი ნათესავია ენა ზაზაკი.
კატეგორია:ირანული ენები
ოზის ჯადოქარი (1939 წლის ფილმი)
ოზის ჯადოქარი (The Wizard of Oz) — 1939 წლის ამერიკული, ფენტეზის ჟანრის მუსიკალური ფილმი, გადაღებული რეჟისორ ვიქტორ ფლემინგის მიერ. დაფუძნებულია 1900 წლის ლ. ფრენკ ბაუმის საბავშვო რომანზე „ოზის საოცარი ჯადოქარი“. ფილმმა მიიღო ოსკარის ჯილდოები საუკეთესო ორიგინალური მუსიკისა და სიმღერისთვის.
რესურსები ინტერნეტში
კატეგორია:1939 წლის ფილმები კატეგორია:ამერიკული ფენტეზი ფილმები კატეგორია:ინგლისურენოვანი ფილმები კატეგორია:მუსიკალური ფილმები კატეგორია:ვიქტორ ფლემინგის ფილმები
ლეკი
სიტყვა „ლეკი“ შესაძლოა აღნიშნავდეს:
ერიკ XIV
ერიკ XIV ვაზა (Erik XIV Vasa) (დ. 13 დეკემბერი, 1533, სტოკჰოლმი — გ. 26 თებერვალი, 1577, იორბიუსი (უფსალა),შვედეთი) — შვედეთის მეფე 1560–1568 წლებში
ბიოგრაფია
thumb|170px|ერიკ XIV საბრძოლო ჯავშანში
ოჯახი
ერიკმა 1568 წელს იქორწინა კარინ მაანსდოტერზე, რომელთან შეეძინა შვილები: გარდა ამისა მას აყავდა არაკანონიერი ქალიშვილი ვირგინია 1559–1633
რესურსები ინტერნეტში
კატეგორია:შვედეთის მეფეები კატეგორია:დაბადებული 13 დეკემბერი კატეგორია:დაბადებული 1533 კატეგორია:გარდაცვლილი 26 თებერვალი კატეგორია:გარდაცვლილი 1577 კატეგორია:XVI საუკუნის ევროპის მონარქები
სიყვარულის ბალადა
სიყვარულის ბალადა — ქართული ფილმი. რეჟისორი-ირაკლი კაკაბაძე. ჟანრი-რომანტიკული კომედია. მონაწილეობენ: რუსუდან მაყაშვილი, კახა კინწურაშვილი, ბაჩო ქაჯაია, გიორგი ვარდოსანიძე, ნოდარ გურგენაშვილი და ა.შ.
სიუჟეტი
ფილმის მთავარი გმირი,ქეთა (რუსკა მაყაშვილი) ამერიკიდან საქართველოში თავის ამერიკელ არქეოლოგ მეგობართან,მიჩთან ერთად ბრუნდება. მისი ბავშვობის 3 მეგობარი გიო, სანდრო და თემო გადაწყვეტენ ქეთას ბათუმი დაათვალიერებინონ, თუმცა მათი გეგმები შეიცვლება და კახეთში არქეოლოგიურ გათხრებზე წავლენ.
ვინაიდან მიჩს თან უამრავი სტუდენტი გოგონა ახლავს, სამივე მეგობარი დადებს ნიძლავს, ვინ უფრო მეტ გოგოს "შეაბამს". წაგებულს მოუწევს თავის გადაპარსვა და ულვაშის მოშვება. გიო აღმოაჩენს, რომ მისი ძველი, ბავშვური გრძნობები ქეთასადმი ჯერ კიდევ არ გამქრალა და გადაწყვეტს ქეთას გულის მონადირებას, რაშიც მას თემო, სანდრო და კახეთში გაცნობილი ზურა ეხმარებიან.რადგან გიორგი შეყვარებულია, ნიძლავი მას აღარ ეხება. ბიჭები რამდენიმე გეგმას შეიმუშავებენ,რომ როგორმე მიახვედრონ ქეთა, თუ რას გრძნობს მის მიმართ გიორგი, თუმცა მათ ყველა გეგმას მიჩი ჩაშლის, რადგან მასაც გააჩნია სიმპათია ქეთას მიმართ. ბიჭების ყველა გეგმის მონახაზი მათი სასტუმროს ნომერში, სურათის უკანაა დაწერილი. სანდრო და თემო ყველაფერს ცდილობენ, რომ ნიძლავი არ წააგონ, მაგრამ ვერცერთი ვერ ახერხებს გოგონების შებმას. სანდროს მოსვენებას არ აძლევს მასზე ბევრად უფროსი ქალბატონი, რომელიც სულ კუდში დასდევს. სანდრო კი მას ნიძლავის მოსაგებად გამოიყენებს, რის შემდეგაც თემოს მოუწევს თავის გადაპარსვა და ულვაშის მოშვება.
თბილისში დაბრუნებისას ქეთა შეამჩნევს თუ როგორ აგდებს დამლაგებელი ქალი ბიჭების ოთახიდან "დაჯღაბნილ" სურათს. სურათის უკან ყველა გეგმის ნახვისას კი ქეთა ყველაფერს მიხვდება და გიორგის მოსაძებნად წავა, რომელიც თბილისში უიმედოდ დაბრუნდა.
ბოლო სცენა კაფეში ვითარდება, სადაც ქეთა გიორგის სიურპრიზს მოუწყობს. ფილმი მათი კოცნის სცენით მთავრდება.
კატეგორია:2011 წლის ქართული ფილმები
Leptogenys testacea
Leptogenys testacea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
Don't Let Me Down (The Beatles-ის სიმღერა)
Don't Let Me Down — ინგლისური როკ-ჯგუფ The Beatles-ის სიმღერა. იგი შეტანილია სინგლში Get Back, რომელიც გამოვიდა 1969 წელს. სიმღერა ჩაიწერა Get Back (Let It Be)-ს სესიების პერიოდში.
სქოლიო
კატეგორია:The Beatles-ის სიმღერები კატეგორია:1969 წლის სიმღერები
ანისის ქართული წარწერა (1218)
მინიატიურა|ეტიფანეს, ანისის ქართული წარწერა (1218) მინი|ანისის ქართული წარწერა (1218) ანისის ქართული წარწერა — 1218 წელს შესრულებული საქართველოს კათოლიკოსის ეტიფანეს განაჩენის ტექსტი, რომელიც მოთავსებული იყო ანისის ქართული ეკლესიის კედელზე. აღმოაჩინა ნიკო მარმა 1910 წელს, ანისის არქეოლოგიური გათხრების დროს.
განაჩენი გამოტანილია ანისის მართლმადიდებელ მოსახლეობასა და ანელ ხუცესთა შორის ატეხილი დავის გამო. წარწერა მოგვითხრობს, რომ დავა გამოიწვია ანისის სამღვდელოების მიერ ანელი მართლმადიდებელი ქართველი და სომეხი მრევლისათვის საეკლესიო მისაცემელთა (ჯვრისწერისას, ნათლობისას, წესის აგებისას) გადიდებამ. უკმაყოფილო მრევლი პროტესტის ნიშნად ზოგჯერ წირვა-ლოცვასაც აღარ ესწრებოდა. გამწვავებული ურთიერთობის მოგვარება სცადა საქართველოს კათოლიკოსმა ეტიფანემ. იგი იძულებული გახდა დაეგმო ხუცების საქციელი და შეემცირებინა საეკლესიო მისაცემელთა ოდენობა. ეტიფანეს განაჩენს ხელს აწერს ანისის სომეხი ეპისკოპოსი გრიგოლი და ქალაქის ამირა ვაჰრამი.
ტექსტი სრულად
ანისის ქართული წარწერა იმდროინდელი სოციალურ-ეკონომიკური ურთიერთობის მნიშვნელოვანი წყაროა. წარწერა ცხადყოფს, რომ საქართველოს სახელმწიფოში შემავალი არაქართული ტერიტორიების მართლმადიდებლური ეკლესიები იერარქიულად ქართლის კათოლიკოსზე იყო დამოკიდებული.
სქოლიო
კატეგორია:ქართული წარწერები
ცაცხვიანის ხატი
ცაცხვიანის ხატი — ეკლესია მცხეთის მუნიციპალიტეტის სოფელ ზაქაროში. მდებარეობს სოფლის ჩრდილო-აღმოსავლეთით 2-3 კილომეტრზე. თარიღდება გვიანდელი ფეოდალური ხანით.
ეკლესია დარბაზულია (4,7 X 4,1 მ), ნაგებია რიყისა და ნატეხი ქვიშაქვით. სწორკუთხა შესასვლელი სამხრეთიდანაა. აღმოსავლეთით სწორკუთხა საკურთხეველია. საკურთხევლის აღმოსავლეთ კედელში გაჭრილია ვიწრო სარკმელი, რომლის ორივე მხარეს თითო პატარა სწორკუთხა ნიშია. სარკმლის ქვემოთ, კედელზე მიდგმულია სატრაპეზო ქვა, საკურთხევლის ბაქანი დარბაზის იატაკზე ერთი საფეხურით მაღალია. გარედან კედლები დასრულებულია ქვიშაქვის თაროსებრი ლავგარდნით. შემორჩენილია რიყის ქვით ნაგები გალავნის ფრაგმენტები.
რესურსები ინტერნეტში
კატეგორია:მცხეთის მუნიციპალიტეტის ტაძრები
ლეონ III
ლეონ III — „აფხაზთა სამეფოს“ (დასავლეთ საქართველოს) მეფე დაახლოებით 957–967 წლებში, გიორგი II-ის ძე. გამეფებამდე დანიშნული იყო ქართლის ერისთავად. მამასთან ერთად იბრძოდა კახეთის შემოსაერთებლად. კახეთში ერთ-ერთი ლაშქრობის დროს გიორგი II-ის გარდაცვალების გამო იძულებული გახდა დაზავებოდა კახეთის მეფე კვირიკე II-ს, რომელმაც თავი ლეონ III-ის ვასალად ცნო. ლეონ III-მ რამდენიმე ხნის შემდეგ განაახლა ბრძოლა კახეთის სამეფოს დასაპყრობად, მაგრამ მიზანს ვერ მიაღწია. მის დროს დასავლეთ საქართველოში დიდი სააღმშენებლო სამუშაოები მიმდინარეობდა: ააშენეს მოქვის ეკლესია, რომელიც ლეონ III-მ საკათედრო ტაძრად აქცია; 964 აშენდა კუმურდოს ტაძარი.
ლიტერატურა
კატეგორია:აფხაზთა სამეფოს მეფეები
ბანგარი (ლა-უნიონი)
ბანგარი (ოფიციალურად ბანგარის მუნიციპალიტეტი; ფილ: Bayan ng Bangar; ილოკ: Ili ti Bangar) ― მესამე კლასის მუნიციპალიტეტი ლა-უნიონის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 38 041 ადამიანს შეადგენს. ბანგარი 33 ბარანგაისგან შედგება.
სქოლიო
კატეგორია:ლა-უნიონის მუნიციპალიტეტები
Leptogenys titan
Leptogenys titan — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ოთარ ბლიაძე
ოთარ ილიას ძე ბლიაძე (დ. 1928, სოფ. საკირე, ბორჯომის რაიონი), ქართველი მშენებელი, წარმოების ნოვატორი, სოციალისტური შრომის გმირი (1971). სკკპ წევრი 1958-იდან.
ლიტერატურა
კატეგორია:სოციალისტური შრომის გმირები კატეგორია:ლენინის ორდენის კავალრები კატეგორია:დაბადებული 1928
Don't Pass Me By
Don't Pass Me By — ინგლისური როკ-ჯგუფ The Beatles-ის სიმღერა. იგი შეტანილია ალბომში The Beatles, რომელიც გამოვიდა 1968 წელს.
სქოლიო
კატეგორია:The Beatles-ის სიმღერები კატეგორია:1968 წლის სიმღერები
სევიჩე
მინი|259x259პქ|პერუული სტილის ცებიჩე სევიჩე როგორც წესი, მზადდება ახალი უმი თევზისგან, რომელიც ციტრუსის წვენებითაა შეზავებული. განსაკუთრებით გამოიყენება ლიმონი და ლაიმი. სუნელებიდან მოიცავს აჯის, ცხარე წიწაკას და სეზონურ კულტურებს, როგორიცაა: დაკეპილი ნიორი მარილით და ქინძი.
იმის გამო, რომ კერძს უმად მიირთმევენ და მას არანაირ ტემპერატურამდე არ აცხელებენ, აუცილებელია სევიჩე ახალმომზადებული მიირთვან, რათა თავიდან აიცილონ საკვებით ინტოქსიკაცია. ცებიჩე უმეტეს შემთხვევაში აპეტაიზერის ფუნქციას ასრულებს. მთავარი კერძის შემთხვევაში მას თან ახლავს გვერდითი კერძები, რომლებიც ავსებს მის არომატს. ასეთი კერძებია ტკბილი კარტოფილი, სალათის ფოთოლი, ავოკადო ან მომზადებული ბანანი.
კერძი პოპულარულია ლათინური ამერიკის დასავლეთ, წყნარი ოკეანის სანაპირო რაიონებში. სევიჩეს წარმოშობა პერუს უკავშირდება, სადაც მას ეროვნული კერძის სტატუსი აქვს მინიჭებული. ძმარში, ციტრუსებსა და სანელებლებში ნედლი თევზისა და ხორცის მარინაციის ტექნიკა (ესკაბეჩე), სამხრეთ ამერიკის კონტინეტზე ესპანეთიდან ჩამოიტანეს, რომელიც თავის მხრივ ესპანეთის მუსლიმანურ მემკვიდრეობას უკავშირდება. არქეოლოგიური ჩანაწერებიდან ირკვევა, რომ პერუში ჩევიცეს მაგვარი კერძი დაახლოებით 2000 წლის წინაც არსებობდა. მარცხნივ|მინი|ალასკური ცებიჩე
ეტიმოლოგია
ტერმინი სევიჩე პირველად 1820 წელს იქნა გამოყენებული პერუელი ჯარისჯაცების სიმღერაში, სახელწოდებით ,,ლა ჩიქა" (La Chicha).
ესპანეთის სამეფო აკადემიის თანახმად, ესპანური ტერმინი ესკაბეჩე კლასიკური არაბული სიტყვიდან საკბაჯ (سكباج) მოდის, რაც სიტყვასიტყვით ძმარში მომზადებულ ხორცს ნიშნავს. სხვა ჰიპოთეზების თანახმად ტერიმინი ესპანური სიტყვისგან, ესკაბეჩედან მოდის, რაც კიტრის მწნილს ნიშნავს.
კერძის სახელწოდება სხვადასხვანაირად გამოითქმის. სევიჩე, ცებიჩე, სევიჩე ან სებიჩე. პერუში სახელწოდება სევიჩეა, რომელიც ესპანეთის სამეფო აკადემიის მიერაა დამტკიცებული. მსოფლიოში კერძის სხვადასხვა ვარიაციისთვის გამოიყენებენ ტერმინებს: ცერბიჩე და სერვიჩე. 210 მინი|ეკვადორული სევიჩე
ისტორია
სევიჩეს წარმოშობის შესახებ სხვადასხვა აზრი არსებობს. პერუს ზოგიერთი ისტორიული წყაროს თანახმად, ცებიჩე წარმოიქმნა მოჩეს, სანაპირო ცივილიზაციის დროს, რომელმაც აყვავება დაიწყო ახლანდელი ჩრდილოეთ პერუს მიდამოებში თითქმის 2000 წლის წინ. ბოლოდროინდელი გამოკვლევების თანახმად, ინკების იმპერიის დროს თევზს ციჩას მარინადში დებდნენ, რომელიც ახლა სასმელს წარმოადგენს. სხვადასხვა ქრონიკებში ასევე ნათქვამია, რომ პერუს სანაპიროზე ესპანელების ჩამოსვლამდე თევზს მარილით და აჯიით უკვე მოიხმარდნენ.
მომზადება
სევიჩე ციტრუსის წვენების ნარევში მარინადდება. განსაკუთრებით პოპულარულია ლიმონისა და ლაიმის მარინადი. არომატის დამატების გარდა, ციტრუსი ზღვის პროდუქტებში პროტეინს ანეიტრალებს. ტრადიციული სტილის სევიჩეს მარინადში 3-4 საათი ტოვებენ. თამანედროვე სევიჩე 1970-იან წლებში შეიქმნა და ის შედარებით მცირე ხანს რჩება სპეციალურ სითხეში.
სქოლიო
კატეგორია:ჩილეს სამზარეულო კატეგორია:კოლუმბიური სამზარეულო კატეგორია:ეკვადორის სამზარეულო კატეგორია:კოსტა-რიკის სამზარეულო კატეგორია:თევზის კერძები კატეგორია:მექსიკური სამზარეულო კატეგორია:ეროვნული კერძები კატეგორია:პერუს სამზარეულო
კიევსკაია (ვოლოგდის ოლქი)
კიევსკაია (Киевская) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის კუმზეროს სასოფლო დასახლების შემადგენლობაში, მოსახლეობა 2002 წლის მონაცემებით 2 ადამიანს შეადგენდა.
რესურსები ინტერნეტში
კატეგორია:ხაროვსკის რაიონის დასახლებული პუნქტები
ორწლოვანი მცენარეები
thumb|Petroselinum crispum ორწლოვანი მცენარეები — ყვავილოვანი მცენარეები, რომლებიც ცოცხლობენ ორი სავეგეტაციო პერიოდის განმავლობაში. პირველ წელს უვითარდებათ მხოლოდ ვეგეტატიური ორგანოები, მეორე წელს ყვავილი და ნაყოფი, შემდეგ კი მცენარე კვდება. მცენარეთაგან ასეთია კომბოსტო, სტაფილო, ჭარხალი და სხვა ბოსტნეული კულტურები, აგრეთვე მრავალი დეკორატიული მცენარე.
ლიტერატურა
კატეგორია:მცენარეები
בוטניקה - מונחים
ჰიფსოგრაფიული მრუდი
მინი|დედამიწის ზედაპირის ჰიფსოგრაფიული მრუდი ჰიფსოგრაფიული მრუდი, ჰიფსომეტრიული მრუდი (ὕψος — „სიმაღლე“ და „ვწერ“) — მრუდი სწორკუთხა კოორდინატებში, რომელიც გამოსახავს დედამიწაზე სიმაღლეებისა (ხმელეთზე) და სიღრმეების (ზღვაში) გავრცელებას. მრუდი გამოისახება მაშინ, როდესაც კოორდინატთა ღერძზე გადაიზომება სიმაღლეები და სიღრმეები, ხოლო აბსცისთა ღერძზე — ცალკეული სიმაღლებრივი საფეხურის მიერ დაკავებული ფართობები. მრუდის ნაწილს, რომელიც ზღვის სიღრმეებს გამოსახავს, ბათიგრაფიული მრუდი ეწოდება. ჰიფსოგრაფიული მრუდი პირველად ააგო ალბერ ოგიუსტ ლაპარანმა 1883 წელს.
ლიტერატურა
კატეგორია:გეოდეზია კატეგორია:გეომორფოლოგია
დავით მამაცაშვილი
დავით მამაცაშვილი (დ. 1909, დ. აღსტაფა — გ. უცნობია) — ქართველი ინჟინრები. საქართველოს სსრ II-V მოწვევების  უმაღლესი საბჭოს   დეპუტატი.
მამაცაშვილი დაიბადა რკინიგზელი მემანქანის ოჯახში. 1926 წელს დაიწყო შრომითი საქმიანობა. მუშაობდა კავშირგაბმულობის მთავარი კანტორის მონტიორად, თბილისის საორთქლმავლო დეპოს მემანქანედ, საორთქლმავლო დეპოს და ამიერკავკასიის რკინიგზის სამმართველოს ინჟინრად და მთავარ ინჟინრად, ამიერკავკასიის რკინიგზის საორთქლმავლო სამსახურის საორთქლმავლო განყოფილების უფროსად, ხოლო 1937 წლიდან საორთქლმავლო სამსახურის უფროსად. დიდი სამამულო ომის დროს, 1942 წელს, დ. მამაცაშვილი მივლინებულ იქნა პასუხსაგებ სამუშაო უბანზე — №134 სამხედრო-საექსპლოატაციო განყოფილების უფროსად. აქ მან უზრუნველჰყო სამხედრო და სახალხო-სამეურნეო ტვირთების გადაზიდვის დარგში მთავრობისა და სამხედრო სარდლობის დავალებათა წარმატებით შესრულება. 1943 წლიდან დ. მამაცაშვილი კვლავ ამიერკავკასიის რკინიგზის საორთქლმავლო სამსახურის უფროსის თანამდებობაზე იყო. 1945 წლის მაისიდან დაინიშნა სტალინის სახელობის თბილისის ორთქლმავალ-ვაგონსარემონტო ქარხნის უფროსად.
დ. მამაცაშვილმა 1932 წელს დაამთავრა ამიერკავკასიის საგზაო ინჟინერთა ინსტიტუტი და მიიღო საორთქლმავლო მეურნეობის ინჟინერ-მექანიკოსის სპეციალობა. დ. მამაცაშვილი 1930-დან 1940 წლამდე საკავშირო ალკკ წევრი იყო, ხოლო 1940 წელს მიღებულ იქნა საკავშირო კ. პ. (ბ) წევრად.
დ. მამაცაშვილი აქტიურ მონაწილეობას იღებს პოლიტიკურ და საზოგადოებრივ მუშაობაში. 1946 წელს სსრ კავშირის უმაღლესი საბჭოს არჩევნების ქ. თბილისის ლენინის საარჩევნო ოლქის საოლქო საარჩევნო კომისიის თავმჯდომარის მოადგილე იყო. შემდეგ საქართველოს სსრ უმაღლესი საბჭოს არჩევნების ქალაქ თბილისის ლენინის No 1 საარჩევნო ოლქის საოლქო საარჩევნო კომისიის თავმჯდომარეა. იგი იყო თბილისის რკინიგზის ტრანსპორტის ინჟინერთა ინსტიტუტთან არსებული სახელმწიფო საკვალიფიკაციო კომისიის თავმჯდომარე.
რკინიგზის ტრანსპორტის აღმავლობის დარგში წარმატებითი მუშაობისათვის, დიდი სამამულო ომის დროს თავდაცვითი და სახალხო-სამეურნეო ტვირთების გადაზიდვის დარგში მთავრობისა და სამხედრო სარდლობის დავალებათა წარმატებით შესრულებისათვის დ. მამაცაშვილი დაჯილდოებულია შრომის წითელი დროშის ორი ორდენით, „საპატიო ნიშნის“ ორდენით, სამი მედლით და „საპატიო რკინიგზელის“ წიშნით.
რესურსები ინტერნეტში
კატეგორია:ქართველი ინჟინრები კატეგორია:დაბადებული 1909 კატეგორია:საქართველოს სსრ-ის II მოწვევის უმაღლესი საბჭოს დეპუტატები კატეგორია:საქართველოს სსრ-ის III მოწვევის უმაღლესი საბჭოს დეპუტატები კატეგორია:საქართველოს სსრ-ის IV მოწვევის უმაღლესი საბჭოს დეპუტატები კატეგორია:საქართველოს სსრ-ის V მოწვევის უმაღლესი საბჭოს დეპუტატები კატეგორია:შრომის წითელი დროშის ორდენის კავალრები კატეგორია:საპატიო ნიშნის ორდენის კავალრები დ
ანდრია ბიწაძე
ანდრია ვასილის ძე ბიწაძე (დ. 22 მაისი [ძვ. სტ. 9 მაისი], 1916, სოფელი ცხრუკვეთი, ახლანდელი ჭიათურის მუნიციპალიტეტი ― გ. 6 აპრილი, 1994, მოსკოვი) — ქართველი მათემატიკოსი, ფიზიკა-მათემატიკის მეცნიერებათა დოქტორი (1951), სსრკ მეცნიერებათა აკადემიის წევრ-კორესპონდენტი (1958), პროფესორი (1959), საქართველოს მეცნიერებათა აკადემიის აკადემიკოსი (1969).
ბიოგრაფია
1971 წლიდან მუშაობდა სსრკ მეცნიერებათა აკადემიის მათემატიკის ინსტიტუტში განყოფილების ხელმძღვანელად და მოსკოვის საინჟინრო-ფიზიკის ინსტიტუტში კათედრის გამგედ. მისი ძირითადი შრომები ეხება ელიფსური ტიპის დიფერენციალურ განტოლებათა თეორიას, შერეული ტიპის განტოლებათა თეორიას, მრავალგანზომილებიან სინგულარულ ინტეგრალურ განტოლებათა თეორიას და ფუნქციათა თეორიის სასაზღვრო ამოცანებს. მათემატიკურ სამეცნიერო ლიტერატურაში ა. ბიწაძის სახელს ატარებს ახალი ბუნების რამდენიმე განტოლება, ამოცანა და ფორმულა, რომლებიც პირველად მისი კვლევის საგანს შეადგენდა.
ანდრია ბიწაძე მრავალი წლის განმავლობაში ეწეოდა პედაგოგიურ მოღვაწეობას თბილისის, მოსკოვის, ნოვოსიბირსკის უნივერსიტეტებში, ამავე ქალაქების მათემატიკის ინსტიტუტში. არის 150-მდე სამეცნიერო შრომის ავტორი. სხვადასხვა დროს ხანგრძლივი ვადით იყო მიწვეული ლექციების და მოხსენებების წასაკითხად საზღვარგარეთის მრავალ ქვეყანაში: გერმანია, საფრანგეთი, ფინეთი, ამერიკის შეერთებული შტატები და სხვა.
სქოლიო
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი მათემატიკოსები კატეგორია:ლენინის ორდენის კავალრები კატეგორია:შრომის წითელი დროშის ორდენის კავალრები კატეგორია:ჭიათურის მუნიციპალიტეტში დაბადებულები
Drive My Car
— ინგლისური როკ-ჯგუფ The Beatles-ის სიმღერა. იგი შეტანილია ალბომში Rubber Soul, რომელიც გამოვიდა 1965 წელს.
სქოლიო
კატეგორია:The Beatles-ის სიმღერები კატეგორია:1965 წლის სიმღერები
ჭიათურის მუნიციპალიტეტის დროშა
ჭიათურის მუნიციპალიტეტის დროშა — ჭიათურის მუნიციპალიტეტის სახელმწიფო სიმბოლო გერბთან ერთად. მიღებულია ჭიათურის მუნიციპალიტეტის საკრებულოს მიერ, 2016 წლის 5 თებერვალს №4 დადგენილებით.
სქოლიო
კატეგორია:საქართველოს მუნიციპალური დროშები კატეგორია:ჭიათურის მუნიციპალიტეტი
ენდრიკ ფელიპე
ენდრიკ ფელიპე მორეირა დე სოუზა (დ. 21 ივლისი, 2006), უფრო მეტად ცნობილი როგორც ენდრიკი — ბრაზილიელი ფეხბურთელი. ბრაზილიის ჩემპიონატის კლუბ „პალმეირასის“ თავდამსმხელი, რომელიც 2024 წლის ივლისიდან მადრიდის „რეალს“ შეუერთდება.
ახალგაზრდული კარიერა
11 წლის ასაკში ფელიპე ახლოს იყო „სან პაულუში“ გადასვლასთან, მაგრამ საბოლოოდ იგი „პალმეირასს“ შეუერთდა, სადაც ახალგაზრდულ გუნდებში 5 წელი გაატარა, მოახერხა 165 გოლის გატანა 169 შხვედრაში. 2022 წელს მონაწილეობა მიიღო სან-პაულუს იუნიორთა საფეხბურთო თასზე, სადაც 7 თამაშში 7 გოლი გაიტანა, რითაც დიდი წვლილი შეიტანა გუნდის მიერ ტურნირის მოგებაში და გულშემატკივრების მიერ საუკეთესო მოთამაშედაც დასახელდა. ამ ტურნირის შემდეგ ფელიპემ საერთაშორისო მედიისა და ევროპული გრანდების ყურადღების მიპყრობა მოახერხა.
პროფესიონალური კარიერა
ენდრიკის დებიუტი პროფესიონალურ დნეზე 2022 წლის 6 ოქტომბერს, ბრაზილიის სერიე ა-ში, „კორიტიბას“ წინააღმდეგ შედგა. შეხვედრა „პალმეირასის“ გამარჯვებით, 4–0 დასრულდა. 16 წლის, ორი თვისა და 16 დღის ენდრიკი გახდა ყველაზე ახალგაზრდა მოთამაშე, ვისაც „პალმეირასის“ რიგებში უთამაშია. 25 ოქტომბერს გუნდის მაისურით სადებიუტო გოლის გატანაც მოახერხა, როდესაც „ატლეტიკო პარანანენსეს“ წინააღმდეგ დუბლის გაფორმება მოახერხა, რითაც გახდა მეორე ყველაზე ახალგაზრდა ბრაზილიელი ჩემპიონატის ისტორიაში, რომელმაც გოლის გატანა მოახერხა.
მადრიდის „რეალი“
2022 წლის 15 დეკემბერს ცნობილი გახდა რომ მადრიდის „რეალმა“ „პალმეირასათან“, ენდრიკთან და მის ოჯახთან შეთანხმებას მიაღწია. მას შემდეგ რაც ფეხბურთელს 18 წელი შეუსრულდება, ის მადრიდის „რეალს“ შეუერთდება (2024 წლის ივლისში).
თამაშის ტილი
ცაცია ფორვარდს, კარგი დარტყმით, ხშირად ადარებენ რონალდოსა და რომარიოს. როდესაც მას ჰკითხეს საკუთარი სტილის შესახებ, ასეთი პასუხი გასცა: „ყოველთვის ვიბრძოლებ, [ბოლო წუთამდე], ვიდრე თამაშში ვარ. არასდროს დავნებდები, ზეწოლას განვახორციელებ მცველებზე, და ვირბენ ყველაზე მეტს, მათ შორის, ვინც მინდორზეა “ მისი კუმირია კრიშტიანუ რონალდუ. ენდრიკი სამართლიანად ითვლება ბრაზილიის ერთ-ერთ საუკეთესო ტალანტად.
რესურსები ინტერნეტში
კატეგორია:დაბადებული 21 ივლისი კატეგორია:დაბადებული 2006 კატეგორია:პალმეირასის ფეხბურთელები კატეგორია:ბრაზილიელი ფეხბურთელები
Every Man Has a Woman Who Loves Him
Every Man Has a Woman Who Loves Him — იოკო ონოს სიმღერა, რომელიც შესულია ჯონ ლენონის უკანასკნელ სოლო-ალბომში Double Fantasy. სიმღერა თავდაპირველად გამოიცა სინგლის სახით, მოგვიანებით კი შევიდა იოკოს კრებულში Every Man Has a Woman. სიმღერის სინგლად გამოცემის დროს ჯონ ლენონი უკვე მოკლული იყო. სინგლის B-მხარეზე შეტანილია იოკო ონოს და ჯონ ლენონის სიმღერა „It's Alright“. იგი შევიდა გაერთიანებული სამეფოს და აშშ-ს ჩარტებში, აშშ-ში მან #55 ადგილი დაიკავა.
2007 წელს ამ სიმღერის განსხვავებული ვერსია გამოიცა.
რესურსები ინტერნეტში
კატეგორია:ჯონ ლენონის სიმღერები
ანისულის ხე
ანისულის ხე, სამკურნალო სასაფრასი (Sassafras officinale) — მერქნიანი მცენარე დაფნისებრთა ოჯახისა. 12-15, იშვიათად 24-27 მ სიმაღლის ხე, ზოგჯერ ბუჩქი. მორიგეობით განლაგებული ფოთლები წაგრძელებული ან უკუკვერცხისებრი აქვს, ყვავილი — მოყვითალო-მწვანე, ნაყოფი — კენკრა.
მისი სამშობლოა ჩრდილოეთი ამერიკა. ფოთოლმცვივანია. ხის გამძლე და სურნელოვანი მერქნისაგან ამზადებენ ავეჯს, ნავებს, რკინიგზის შპალებს, ბოძებს, კასრებსა და სხვა. მერქნისაგან მიიღება შარდსადენი საშუალებაც, ხოლო ფესვები შეიცავს 9%-მდე ეთეროვან ზეთსა და 58%-მდე მთრიმლავ ნივთიერებას, რომლებსაც მედიცინასა და პარფიუმერიაში იყენებენ.
ანისულის ხე დეკორატიული მცენარეა, გაშენებულია სოხუმის ბაღებში, თუმცა ზამთარგამძლეობის გამო შესაძლებელია მისი კულტივირება საქართველოს სხვა რაიონებშიც. ზოგჯერ მარადმწვანე ბადიანსაც ანისულის ხეს უწოდებენ.
ლიტერატურა
კატეგორია:დაფნისებრნი
Leptogenys tricosa
Leptogenys tricosa — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
გრეგ ოლმენი
გრეგორი ლენუა „გრეგ“ ოლმენი (Gregory LeNoir "Gregg" Allman; დ. 8 დეკემბერი, 1947, ნეშვილი, ტენესი, აშშ — გ. 27 მაისი, 2017) — ამერიკელი მუსიკოსი, მომღერალი და სიმღერების ავტორი, ჯგუფ Allman Brothers Band-ის ერთ-ერთი დამაარსებელი და წევრი. დაიაბადა და ცხოვრების უმეტესი წლები გაატარა ქალაქ ნეშვილში. გრეგი და მისი ძმა დუეინ ოლმენი ჯერ კიდევ ბავშვობაში დაინტერესდნენ მუსიკით და 1960-იანი წლების შუა პერიოდში ჩამოაყალიბეს ჯგუფი Allman Joys. მოგვიანებით, 1967 წელს ჯგუფი გადავიდა ლოს-ანჯელსში, სადაც მათ შეიცვალეს სახელი Hour Glass-ით და გამოუშვეს ორი ალბომი Liberty Record-ისთვის, ხოლო 1969 წელს გრეგმა და დუენმა ჩამოაყალიბეს ჯგუფი Allman Brothers Band.
კარიერის განმავლობაში ოლმენმა მიიღო უამრავი ჯილდო, მათ შორის რამდენიმე გრემი. იგი შეყვანილია როკ-ენ-როლისა და ჯორჯიის მუსიკის დიდების დარბაზში. ჟურნამლა როლინგ სტოუნმა გრეგ ოლმენს სიაში „ყველა დროის 100 უდიდესი მომღერალი“ 70-ე ადგილი მიუჩინა. .
სქოლიო
კატეგორია:ამერიკელი ბარიტონები კატეგორია:ამერიკელი ქანთრის მუსიკოსები კატეგორია:ამერიკელი როკ მომღერლები კატეგორია:ამერიკელი ბლუზ მომღერლები კატეგორია:ამერიკელი ორღანისტები კატეგორია:ამერიკელი ბლუზ-გიტარისტები კატეგორია:ამერიკელი მამაკაცი გიტარისტები კატეგორია:ამერიკელი ბლუზ პიანისტები კატეგორია:ამერიკელი როკ პიანისტები კატეგორია:დაბადებული 8 დეკემბერი კატეგორია:დაბადებული 1947 კატეგორია:გარდაცვლილი 27 მაისი კატეგორია:გარდაცვლილი 2017 კატეგორია:The Allman Brothers Band-ის წევრები კატეგორია:Dalaney & Bonnie & Friends-ის წევრები კატეგორია:Capricom Records-ის შემსრულებლები კატეგორია:როკ-ენ-როლის დიდების დარბაზში შესული შემსრულებლები
ოთარ ჯაფარიძე (ისტორიკოსი)
ოთარ მიხეილის ძე ჯაფარიძე  (დ. 16 სექტემბერი, 1921, თბილისი, საქართველო — გ. 10 ივლისი, 2020) — ქართველი ისტორიკოსი და არქეოლოგი, ისტორიის მეცნიერებათა დოქტორი, პროფესორი, საქართველოს მეცნიერებათა აკადემიის აკადემიკოსი.
ბიოგრაფია
ოთარ ჯაფარიძე დაიბადა 1921 წლის 16 სექტემბერს თბილისში. 1929 - 1939 წლებში სწავლობდა თბილისის 25-ე საშუალო სკოლაში. 1939 წელს შევიდა და 1943 წელს წარჩინებით დაამთავრა თსუ-ის  ისტორიის ფაკულტეტი. იმავე წელს ჩაირიცხა ასპირანტურაში. პარალელურად, 1944 წელს, მუშაობა დაიწყო საქართველოს სახელმწიფო მუზეუმში უმცროს მეცნიერ-თანამშრომლად, სადაც 1950 წლამდე მუშაობდა. სწორედ ამ პერიოდში, 1948 წელს, დაიცვა საკანდიდატო დისერტაცია.
1950-1952 წლებში ოთარ ჯაფარიძე მუშაობდა ივანე ჯავახიშვილის სახელობის ისტორიის ინსტიტუტში არქეოლოგიის განყოფილების უფროს მეცნიერ-თანამშრომლად. 1952 წლიდან სიცოცხლის ბოლომდე ოთარ ჯაფარიძე თბილისის სახელმწიფო უნივერსიტეტში მოღვაწეობდა. სხვადასხვა დროს იყო არქეოლოგიისა და ეთნოგრაფიის კათედრის ასისტენტი, უფროსი მასწავლებელი. 1962 წელს დაიცვა სადოქტორო დისერტაცია.
1964 წელს ოთარ ჯაფარიძეს მიენიჭა პროფესორის სამეცნიერო წოდება. 1967 წელს დაინიშნა არქეოლოგიისა და ეთნოგრაფიის კათედრის გამგედ. მომდევნო წელს, არქეოლოგიისა და ეთნოგრაფიის კათედრების გაყოფის შემდეგ, ოთარ ჯაფარიძე გახდა არქეოლოგიის კათედრის გამგე, რომელსაც თითქმის სამი ათეული წლის მანძილზე ხელმძღვანელობდა. 1997 წლის ნოემბრიდან ოთარ ჯაფარიძე არის თსუ-ის არქეოლოგიის კათედრის პროფესორი.
1979 წელს ოთარ ჯაფარიძე აირჩიეს საქართველოს მეცნიერებათა აკადემიის წევრ-კორესპონდენტად, ხოლო 1993 წელს – აკადემიის ნამდვილ წევრად.
1991 წლის 13 სექტემბრიდან 15 ოქტომბრამდე ოთარ ჯაფარიძე ასრულებდა თსუ-ის რექტორის მოვალეობას, რომლიდანაც პირადი განცხადების საფუძველზე გადადგა.
ოთარ ჯაფარიძე იყო საქართველოს ერთ – ერთი წამყვანი არქეოლოგი, რომლის ნაშრომებმა  საერთაშორისო  გამოხმაურება ჰპოვა. მან დიდი წვლილი შეიტანა ქართველი ტომების ისტორიის კვლევაში ლითონის წარმოების ადრეულ საფეხურზე, ქართველი ხალხის ეთნოგენეზისის კვლევის საქმეში. არის 120-ზე მეტი სამეცნიერო შრომის ავტორი. 1969 წელს ნაშრომისათვის - „არქეოლოგიური გათხრები თრიალეთში“ - მეცნიერთაგან პირველს მიენიჭა ივანე ჯავახიშვილის სახელობის პრემია.
ოთარ ჯაფარიძე ათეული წლების განმავლობაში იყო ჟურნალის „საბჭოთა არქეოლოგია“ (Советская Археология)  რედკოლეგიის წევრი. არის საქართველოს სახელმწიფო პრემიის ლაურეატი, თბილისის საპატიო მოქალაქე.
რესურსები ინტერნეტში
კატეგორია:საქართველოს მეცნიერებათა ეროვნული აკადემიის აკადემიკოსები კატეგორია:ქართველი ისტორიკოსები კატეგორია:თბილისის სახელმწიფო უნივერსიტეტის რექტორები კატეგორია:დაბადებული 1921 კატეგორია:თბილისის საპატიო მოქალაქეები (1997) კატეგორია:ქართველი არქეოლოგები კატეგორია:დაბადებული 16 სექტემბერი ოთარ
გიორგი ზედგენიძე
გიორგი ზედგენიძე (დ. 21 თებერვალი, 1902, ვილნიუსი — გ. 24 აგვისტო, 1994, ივლისი) — ქართველი რენტგენოლოგი და რადიოლოგი, მედიცინის მეცნიერებათა დოქტორი (1937), პროფესორი (1939). რენტგენოლოგიისა და რადიოლოგიის ერთ–ერთი ფუძემდებელი სსრკ–ში.
ბიოგრაფია
დაამთავრა თბილისის სახელმწიფო უნივერსიტეტის სამკურნალო ფაკულტეტი 1927 წელს. 1939–1941 წლებში იყო სამხედრო საზღვაო სამედიცინო აკადემიის რენტგენოლოგიის აკადემიის უფროსი; 1958–1973 წლებში იყო სსრკ მედიცინის მეცნიერებათა აკადემიის სამედიცინო რადიოლოგიის სამეცნიერო კვლევითი ინსტიტუტის დირექტორი, 1973 წლიდან მოსკოვის კლინიკური და ექსპერიმენტული ონკოლოგიის ინსტიტუტის კონსულტანტი. 1958 წლიდან ჟურნალ „მედიცინსკაია რადიოლოგიას“ რედაქტორი. დამუშავებული აქვს მაიონიზებელი გამოსხივების ბიოლოგიური მოქმედების, სხივური თერაპიის, ავთვისებიანი სიმსივნეების, ძვლებისა და სახსრების, აგრეთვე კუჭ–ნაწლავის და სხვა დაზიანებათა რენტგენოდიაგნოსტიკის საკითხები და სხვა. ავტორია წიგნისა „რენტგენოლოგია ოდონტოლოგიაში სოციალურ ჰიგიენის თვალსაზრისით“ (1929)
რესურსები ინტერნეტში
კატეგორია:დაბადებული 21 თებერვალი კატეგორია:დაბადებული 1902 კატეგორია:გარდაცვლილი 24 აგვისტო კატეგორია:გარდაცვლილი 1994 კატეგორია:ქართველი რენტგენოლოგები კატეგორია:ქართველი რადიოლოგები კატეგორია:თბილისის სახელმწიფო უნივერსიტეტის კურსდამთავრებულები
ოქტაი სადიგზადე
ოქტაი სეიდ ოღლუ სადიგზადე (Oqtay Seyid Hüseyn oğlu Sadıqzadə; დ. 21 თებერვალი, 1921, ხიზი, ყუბის მაზრა — გ. 20 დეკემბერი, 2014, ბაქო, აზერბაიჯანი) — აზერბაიჯანელი მხატვარი, აზერბაიჯანის რესპუბლიკის სახალხო მხატვარი, აზერბაიჯანის სახელმწიფო პრემიის ლაურეატი (2014).
ბიოგრაფია
ოქტაი სადიგზადე დაიბადა 1921 წლის 21 თებერვალს ხიზიში, აზერბაიჯანული ლიტერატურის ცნობილი წარმომადგენლების - მწერლის სეიდ ჰუსეინისა და პოეტი უმუგულსუმის ოჯახში. ბავშვობიდან შემოქმედებით გარემოში აღზრდამ განაპირობა მისი მომავალი შემოქმედებითი ბედი.
1935-1939 წლებში სწავლობდა ბაქოს ხელოვნების ტექნიკურ კოლეჯში და პირველი ნამუშევრებით მიიპყრო ხელოვნებათმცოდნეების ყურადღება. 1941 წელს, როგორც რეპრესირებულთა ოჯახის წარმომადგენელი, სადიგზადე გადაასახლეს. მაგრამ მან მიუხედავად მძიმე პირობებისა განაგრძო თავისი შემოქმედება.
1946 წელს ბაქოში დაბრუნების შემდეგ წიგნის გრაფიკით დაკავდა. ამ სფეროში მნიშვნელოვან წარმატებებს მიაღწია. სწავლის გასაგრძელებლად ჩაირიცხა მოსკოვის სურიკოვის სახელობის სახელმწიფო სამხატვრო ინსტიტუტში, რომელიც დაამთავრა 1956 წელს გრაფიკის სპეციალობით.
სწავლის დასრულების შემდეგ, ოქტაი სადიგზადემ დაიწყო მუშაობა ბაქოში გამომცემლობა „აზერნაშრში“ სამხატვრო რედაქტორად. წიგნის გრაფიკის სამყაროში შეაბიჯა აზერბაიჯანისა და მსოფლიო ლიტერატურის ცნობილი წარმომადგენლების ნაწარმოებებისთვის დახატული ილუსტრაციებით.
მან დააპროექტა ნიზამი განჯევის სახელობის აზერბაიჯანული ლიტერატურის მუზეუმი, აზერბაიჯანის ეროვნული ისტორიის მუზეუმი, უზეირ ჰაჯიბეილის, ჰუსეინ ჯავიდის, სამედ ვურღუნისა და ბულბულის სახლ-მუზეუმები.
სადიგზადემ შექმნა აზერბაიჯანელი ხალხის გამოჩენილი წარმომადგენლების პორტრეტების გალერეა: მონუმენტური ნამუშევრების სერია „ნიზამი განჯევი და მსოფლიო კულტურა“, გატრან ტაბრიზისა და ხურშიდბანუ ნათავანის პორტრეტები, ცხრილი „1937 წლის რეპრესიების მსხვერპლი, ტრიპტიქი „ჰუსეინ ჯავიდი“.
მხატვრის ნამუშევრები გამოფენილია აზერბაიჯანის ხელოვნების სახელმწიფო მუზეუმში, ასევე პრესტიჟულ კულტურულ ცენტრებში, როგორიცაა ტრეტიაკოვის გალერეა, ინახება კერძო კოლექციებში ამერიკის შეერთებულ შტატებში, გერმანიაში, კანადაში, ისრაელსა და სხვა ქვეყნებში.
ოქტაი სადიგზადეს შემოქმედება ყოველთვის იყო ხელოვნების მოყვარულთა ყურადღების ცენტრში და უაღრესად დაფასებული სახელმწიფოს მხრიდან. ხელოვანი დაჯილდოებულია აზერბაიჯანის უმაღლესი ორდენებით „ღირსებისა“ და „დიდების“. 2014 წელს დაჯილდოვდა აზერბაიჯანის რესპუბლიკის სახელმწიფო პრემიით სახვითი ხელოვნების განვითარებაში გაწეული სამსახურისთვის.
დაქორწინებული იყო აზერბაიჯანელ მხატვრასა და გრაფიკოსზე ელმირა შახტახტინსკაიაზე. ამ ქორწინებიდან მათ ერთი ვაჟი შეეძინათ, რომლსაც ალთაი დაარქვეს. ალთაი სადიგზადე თავისი მშობლების კვალს გაჰყვა და მხატვარი გახდა.
სადიგზადე 2014 წლის 20 დეკემბერს 93 წლის ასაკში ბაქოში გარდაიცვალა.
სქოლიო
კატეგორია:დაბადებული 21 თებერვალი კატეგორია:დაბადებული 1921 კატეგორია:გარდაცვლილი 20 დეკემბერი კატეგორია:გარდაცვლილი 2014 კატეგორია:აზერბაიჯანელი ხელოვანები კატეგორია:აზერბაიჯანელი მხატვრები
სურამის სინაგოგა
ლიტერატურა
კატეგორია:საქართველოს სინაგოგები კატეგორია:სურამი
კნიაჟაია (ხაროვსკის რაიონი)
კნიაჟაია (Княжая) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის კუმზეროს სასოფლო დასახლების შემადგენლობაში, მოსახლეობა 2002 წლის მონაცემებით 20 ადამიანს შეადგენდა.
რესურსები ინტერნეტში
კატეგორია:ხაროვსკის რაიონის დასახლებული პუნქტები
ვივაჰვანტი
ვივაჰვანტი (ინდ. სხივოსანი) — მზიური ღვთაება, ადიტის ძე, მითრასა და ვარუნას უმცროსი ძმა, ცისა და მიწის ნათელი განსახიერება ინდურ მითოლოგიაში. იგი უხელფეხო, მთლიანად გლუვი სხეულით დაიბადა. ითვლება ადამიანთა ერთ-ერთ წინაპრად. მან პირველმა შესწირა მსხვერპლი და ცეცხლი მისცა ადამიანებს. მისი შვილებია იამუ და იამი. როდესაც მისმა ცოლმა სარანიამ აღარ ისურვა მასთან ცხოვრება, გაექცა და ფაშატად იქცა, იგი დაედევნა მას და თავად ულაყად ქცეული შეეუღლა მას; მაშინ ჩაისახნენ აშვინები.
ლიტერატურა
კატეგორია:ინდური მითოლოგია
სიონი ბოლნისი (საფეხბურთო კლუბი)
„სიონი“ ბოლნისი — ქართული საფეხბურთო კლუბი, რომელიც დაარსდა 1936 წელს, ხოლო საქართველოს უმაღლეს  ლიგაში  გამოდის 1995 წლიდან.
ისტორია
საფეხბურთო კლუბი „სიონი“ საქართველოს ეროვნულ  ჩემპიონატში 1995 წლიდან  გამოდის. თავდაპირველად საშუალო  დონეზე თამაშობდა, 2000-იან  წლების  დასაწყისში კი „სიონში“ ინვესტიციები ჩაიდო და 2003 წელს ბოლნისური კლუბი საქართველოს თასის ფინალში გავიდა და თბილისის „დინამოსთან“ დამარცხდა ანგარიშით 1–3. ვინაიდან „დინამო“ ამავე  წელს საქართველოს  ჩემპიონიც გახდა და ჩემპიონთა ლიგაზე თამაშის უფლება მოიპოვა, „სიონმა“ თასის  მფლობელის  ეგიდით უეფა-ს  თასის  საკვალიფიკაციო  ეტაპზე  იასპარეზა, თუმცა  კლუბი  პირველივე ეტაპზე  გამოეთიშა ასპარეზობას სლოვაკეთის „პუხოვთან“.
2004 წელს ბოლნისის „სიონს“ ჩემპიონობის რეალური შანსი გაუჩნდა, თუმცა საქართველოს ჩემპიონატის „ოქროს მატჩში“ „ვიტ ჯორჯიასთან“ სკანდალურად დამარცხდა და  მეორე ადგილიც ჩამოერთვა.
ბოლნისური კლუბის ისტორიაში ყველაზე წარმატებული გამოდგა 2005-2006 წლების სეზონი: სიონმა, კახაბერ ცხადაძის თავკაცობით საქართველოს ჩემპიონის ტიტული მოიპოვა. ჩემპიონთა ლიგის პირველ საკვალიფიკაციო ეტაპზე გუნდმა აზერბაიჯანის „ბაქო“ დაამარცხა და მეორე  ეტაპზე გავიდა, სადაც  ბულგარულს „ლევსკისთან“ დამარცხდა ორი მატჩის ჯამში.
შემადგენლობა 2014/2015
მონაცემები ზამთრის სატრანსფერო ფანჯრისას.
მოვიდნენ
* — იჯარით
** — იჯარიდან
წავიდნენ
* — იჯარით
** — იჯარიდან
მუქი შრიფტით — ტრანსფერები, რომლებიც განხორციელდა ზამთრის სატრანსფერო ფანრჯისას.
რესურსები ინტერნეტში
კატეგორია:საქართველოს საფეხბურთო კლუბები კატეგორია:სიონი ბოლნისი (საფეხბურთო კლუბი)
Leptogenys triloba
Leptogenys triloba — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Leptogenys-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ნანა ალექსანდრია
ნანა გიორგის ასული ალექსანდრია (დ. 13 ოქტომბერი, 1949, ფოთი) — ქართველი მოჭადრაკე, დიდოსტატი ქალთა შორის (1976), საბჭოთა კავშირის სპორტის დამსახურებული ოსტატი (1971).
ბიოგრაფია
ალექსანდრია იყო საქართველოს მოჭადრაკე ქალთა ნაკრები გუნდის კაპიტანი, რომელიც ქალთა საჭადრაკო ოლიმპიადებზე მანილაში (ფილიპინები, 1992) და მოსკოვში (1994) ოლიმპიური ჩემპიონი გახდა. მიღებული აქვს სახელმწიფო ჯილდოები.
ნანა ალექსანდრიას ჰყავს მეუღლე — არქიტექტორი ლევან ბოკერია და ერთი შვილი — საქართველოს ეროვნული უშიშროების საბჭოს ყოფილი მდივანი გიგა ბოკერია.
ფესტივალი
2005 წლიდან ქალაქ ფოთში ტარდებოდა ჭადრაკის ყოველწლიური საერთაშორისო ფესტივალი, რომელიც ნანა ალექსანდრიას სახელს ატარებდა. 2016 წელს ფესტივალს სახელი შეუცვალეს და „ფოთის საერთაშორისო ფესტივალი“ დაარქვეს. ფოთის საჭადრაკო სკოლის დირექტორმა, დავით კოდუამ, ალექსანდრიას სახელის ამოღება ქალაქის სახელის წინ წამოწევის სურვილით ახსნა. ერთიანი ნაციონალური მოძრაობის წარმოამდგენლების მტკიცებით ფესტივალისთვის სახელის გადარქმევას პოლიტიკური მოტივი აქვს, რადგან ალექსანდრია ენმ-ის საგარეო ურთიერთობათა მდივნის, გიგა ბოკერიას დედაა.
საინტერესო ფაქტები
1970 წელს საქართველოს სპორტულ ჟურნალისტთა ფედერაციამ მოაწყო ტრადიციული საახალწლო ანკეტა რესპუბლიკის ათი საუკეთესო სპორტსმენის გამოსავლენად. გამოკითხვის შედეგად ნანა ალექსანდრია საქართველოს მეოთხე საუკეთესო სპორტსმენად დასახელდა.
1982 წლის 12 დეკემბერს საქართველოს სსრ უმაღლესი საბჭოს პრეზიდიუმში ჯილდოები გადაეცათ ჭადრაკში მსოფლიო ჩემპიონს მაია ჩიბურდანიძესა და ვიცე-ჩემპიონს ნანა ალექსანდრიას. მაია ჩიბურდანიძე დაჯილდოვდა ხალხთა მეგობრობის ორდენით, ნანა ალექსანდრია — საპატიო ნიშნის ორდენით. მოჭადრაკეებს ჯილდოები გადასცა საქართველოს სსრ უმაღლესი საბჭოს პრეზიდიუმის თავმჯდომარემ პავლე გილაშვილმა.
სქოლიო
კატეგორია:დაბადებული 13 ოქტომბერი კატეგორია:დაბადებული 1949 კატეგორია:ფოთში დაბადებულები კატეგორია:ქართველი მოჭადრაკეები კატეგორია:თბილისის საპატიო მოქალაქეები (2009) კატეგორია:ჭადრაკის დიდოსტატები ქალთა შორის კატეგორია:საბჭოთა კავშირის სპორტის დამსახურებული ოსტატები
სემ ჩაილდერსი
სემ ჩაილდერსი (Sam Childers; დ. 1962, გრანდ-ფორქსი, ჩრდილოეთი დაკოტა, აშშ) — ბაიკერების ბანდის ყოფილი წევრი, რომელიც ამჟამად თავის რესურსებსა და ცხოვრებას უძღვნის სამხრეთ სუდანში, სამხედრო მოქმედებების ზონაში მყოფი ბავშვების სიცოცხლის გადარჩენას. ჩაილდერსმა და მისმა მეუღლემ ლინმა აღმოსავლეთ აფრიკაში დააფუძნეს ობოლ  ბავშვთა თავშესაფარი, სადაც დღეისათვის იმყოფება 300-მდე ბავშვი. სემ ჩაილდერსი დაიბადა ჩრდილოეთ დაკოტაში. ჰყავდა ორი უფროსი ძმა – პოლ ჯუნიორი და ჯორჯი, და და, სახელად დონა, რომელიც გარდაეცვალა. 1974 წელს როდესაც ჩაილდერსს 12 წელი შეუსრულდა მისი ოჯახი საცხოვრებლად მინესოტის შტატის ქალაქ გრანდ-რაპიდზში გადავიდა. მოზარდობის პერიოდში ჩაილდერსმა მისწრაფება გამოიჩინა სიგარეტის, მარიხუანის, ალკოჰოლისა და ჰეროინის მიმართ, რამაც ის ნარკომანად აქცია. გარდა ამისა, ვაჭრობდა ნარკოტიკებით და ინტერესს იჩენდა ალკოჰოლისა და მოტოციკლების მიმართ, რამაც კანონგარეშე ცხოვრებამდე მიიყვანა. 1992 წლის ზაფხულში ჩაილდერსმა ქრისტიანობა მიიღო. პასტორმა მას აფრიკაში გამგზავრება უწინასწარმეტყველა. 1998 წლის ბოლოს იგი პირველად გაემგზავრა სუდანში, სადაც გარკვეულ ხანში თავის მეუღლესთან ერთად დააარსა ობოლთა თავშესაფარი, სადაც ამჟამად 300-მდე ობოლი ბავშვი იყრის თავს. აფრიკაში გატარებულ წლებს იგი დაწვრილებით აღწერს თავის წიგნში „ადამიანის სხვა ომი“.
2011 წელს გამოვიდა ფილმი „მოქადაგე ტყვიამფრქვევით“, რომელშიც გაშუქებულია სემ ჩაილდერსის ცხოვრება და მოღვაწეობა.
სქოლიო
კატეგორია:ამერიკელი ჰუმანისტები კატეგორია:დაბადებული 1962
ჰეზერ გრაჰამი
ჰეზერ ჯოან გრაჰამი ((Heather Graham დაიბადა 29 იანვარი, 1970. მილუოკი, ვისკონსინი) - ამერიკელი მსახიობი, რეჟისორი და მწერალი. სატელევიზიო სარეკლამო რგოლებში გამოჩენის შემდეგ, მხატვრულ ფილმებში მისი პირველი მთავარი როლი იყო თინეიჯერულ კომედიაში License to Drive (1988), რასაც შემდეგ მოჰყვა კრიტიკოსებისგან აღიარებული ფილმი Drugstore Cowboy (1989). მან ითამაშა როლები ფილმებში, როგორიცაა  Six Degrees of Separation (1993), Swingers (1996) და ტელე-სერიალში Twin Peaks (1991). მან კრიტიკული დიდება მოიპოვა როლისთვის ფილმში Boogie Nights. ამან გამოიწვია მთავარი როლები Bowfinger -სა(1999) და Austin Powers: The Spy Who Shagged Me - ში (1999).
გრაჰამს მთავარი როლები ჰქონდა ფილმებში "ეს ასე არ არის" (2001) და "ჯოჯოხეთიდან" (2001). შემდეგ მან განაგრძო მეორეხარისხოვანი როლების თამაში ფილმებში "მერი" (2005), "Hangover" (2009) და მისი გაგრძელებ იყო, "The Hangover Part III" (2013) ), ნებისმიერ ფასად (2012) და Horns (2013). მას ჰქონია როლები სატელევიზიო სერიალებში, როგორიცაა სკრაბსი (2004) და  Californication(2014).
ადრეული წლები
გრაჰამი დაიბადა ვისკონსინის შტატში, მილუოკიში, სენტ მიქელსის საავადმყოფოში, ის ორი შვილიდან უფროსია. მისი ოჯახი ნაწილობრივ ირლანდიური წარმოშობისაა, მამის მხარე კორკის მხარეა. მისი უმცროსი და, ემი გრაჰამი, ასევე მსახიობი და მწერალია. დედამისი ჯოანი არის პედაგოგი და საბავშვო წიგნების ავტორი, ხოლო მამა, ჯეიმზ გრაჰამი, FBI- ს გადამდგარი აგენტი. იგი გაიზარდა კათოლიკე. აგურა ჰილსში გადასვლამდე მისი ოჯახი არაერთხელ გადასახლდა, სანამ ის 9 წლის იყო, კალიფორნიაში.
საშუალო სკოლაში გრაჰამი საუკეთესო მოსწავლეთა შორის იყო. საშუალო სკოლის დასრულების შემდეგ გრაჰამმა ჩააბარა გაფართოებულ კლასებში კალიფორნიის უნივერსიტეტში, ლოს-ანჯელესში (UCLA), სადაც ორი წლის განმავლობაში ისწავლა ინგლისური. მშობლების სურვილის საწინააღმდეგოდ, გრაჰამი გამოვიდა UCLA– დან, რომ განეგრძო სამსახიობო კარიერა სრულად.